Վարչապետը կանդրադառնա նախարարների աշխատավարձերը բարձրացնելու մասին հրապարակմանը. խոսնակ - ՓԱՍՏԻՆՖՈ | Իրավական լուրեր, իրադարձություններ, վերլուծություններ, տեսանյութեր
Վարչապետը կանդրադառնա նախարարների աշխատավարձերը բարձրացնելու մասին հրապարակմանը. խոսնակ 10/22/2019 16:49 | ԼՐԱՀՈՍ
ՀՀ վարչապետ Նիկոլ Փաշինյանը վաղը խորհրդարանում կանդրադառնա մամուլի հրապարակմանը, թե նրա կողմից նախարարների աշխատավարձերը բարձրացնելու գաղտնի հանձնարարական է տրվել։
Այս մասին «Փաստինֆո»-ին հայտնեց ՀՀ վարչապետի խոսնակ Վլադիմիր Կարապետյանը։
Հիշեցնենք, որ երեկ նման հրապարակմամբ էր հանդես եկել «Հետքը», որի համաձայն վարչապետ Նիկոլ Փաշինյանի գաղտնի հանձնարարականով էականորեն բարձրացել են նախարարների, փոխնախարարների և նախարարությունների գլխավոր քարտուղարների աշխատավարձերը։ Հանձնարարականը տրվել է հուլիս ամսին։ Վարչապետի գաղտնի հանձնարարականով մի շարք նախարարի աշխատավարձը կրկնապատկվել է և դարձել 1.5 միլիոն դրամ։